Staðfesting á breytingu á aðalskipulagi Bláskógabyggðar vegna verslunar - og þjónustusvæða í Laugarási Skipulagsstofnun staðfesti , 3. janúar 2020 , breytingu á Aðalskipulagi Bláskógabyggðar 2015 - 2027 sem samþykkt var í sveitarstjórn 7. nóvember 2019 . Breytingin felst í að gert er ráð fyrir tveimur nýjum svæðum fyrir verslun - og þjónustu í Laugarási . Annars vegar er hluta samfélagsþjónustusvæðis S9 , á lóðinni Launrétt 1 , breytt í verslun - og þjónustu VÞ 45 . Hins vegar er landnotkun á lóðinni Laugargerði breytt úr landbúnaðarsvæði í verslun - og þjónustu VÞ 46 . Hægt verður að nálgast aðalskipulagsbreytinguna á Skipulagsvefsjá Skipulagsstofnunar þegar breytingin hefur öðlast gildi með birtingu í B-deild Stjórnartíðinda .